Alboraia estrena parc infantil nou: més seguretat, més informació i més jocs
08 de novembre de 2022

L'Ajuntament d'Alboraia ha finalitzat les obres de renovació del parc infantil situat al carrer Sant Pancraci i carrer Pintor José Ribera, de manera que les famílies del municipi ja poden gaudir i fer ús d'aquest espai d'esplai per a xiquets i xiquetes. Les obres, fruit d'una inversió de 34.704,31 euros, han complit el termini acordat per l'empresa a la qual se li va adjudicar el contracte per concurs públic i la regidoria d'Urbanisme d'Ana Bru.

La regidora ha explicat que l'actuació ha buscat "extremar la seguretat dels xiquets i xiquetes que juguen en aquest espai, així com el dels seus progenitors, per la qual cosa, a més, és molt important respectar aquest lloc com una zona exclusivament per al nostre veïnat més xicotet".

D'aquesta manera, el projecte ha solucionat l'actual estat de deterioració deguda al pas dels anys, instal·lant nous jocs (un complex de 2 torres amb tobogan d'inox, un gronxador de dos seients, un balancin de moll de dues places), un panell informatiu, quatre nous bancs que han substituït els que hi havia fins ara, un nou paviment de goma per a evitar danys en possibles caigudes i una nova vorera que evitarà la filtració d'aigua que es venia produint.